ΓΡΑΠΤΗ ΕΡΩΤΗΣΗ E-4116/00

υποβολή: Juan Naranjo Escobar (PPE-DE), Salvador Jov Peres (GUE/NGL) και Carlos Carnero Gonzlez (PSE) προς την Επιτροπή

(11 Ιανουαρίου 2001)

Θέμα: Αναθέσεις δημόσιων έργων και καταπολέμηση της ανεργίας

Σε προηγούμενες κοινοβουλευτικές ερωτήσεις σχετικά με τη δυνατότητα συμπερίληψης κοινωνικών κριτηρίων αντικειμενικού χαρακτήρα μεταξύ των κριτηρίων κατακύρωσης δημόσιων συμβάσεων (βλ. ερωτήσεις Επιτροπή-0816/00 και Επιτροπή-0817/00(1)), η Ευρωπαϊκή Επιτροπή απάντησε πάντοτε αρνητικά, προβάλλοντας το γεγονός ότι τούτο δεν συμφωνούσε με την Οδηγία 93/37/ΕΚ(2) σχετικά με τον συντονισμό των διαδικασιών κατακύρωσης δημόσιων συμβάσεων για την εκτέλεση έργων.

Μερικές δημόσιες αρχές, ιδιαίτερα ευαίσθητες όσον αφορά το τεράστιο πρόβλημα της ανεργίας στα αντίστοιχα κράτη μέλη, είχαν συμπεριλάβει ορισμένα κριτήρια σχετιζόμενα με την δημιουργία ή τη διατήρηση σταθερής απασχόλησης μεταξύ των κριτηρίων κατακύρωσης δημόσιων συμβάσεων, χωρίς ωστόσο τα κριτήρια αυτά να εισάγουν διακρίσεις έναντι των πλειοδοτών από άλλα κράτη μέλη. Η Επιτροπή κίνησε διαδικασία επί παραβάσει κατά ορισμένων από αυτές τις δημόσιες αρχές. Σύμφωνα με μία από τις διαδικασίες αυτές (υπόθεση C-255/98 Επιτροπή κατά Γαλλικής Δημοκρατίας), το Δικαστήριο των Ευρωπαϊκών Κοινοτήτων συμπεραίνει ότι οι Οδηγίες ανάθεσης δημόσιων έργων δεν αποκλείουν τη δυνατότητα να χρησιμοποιούν τα όργανα της ανάθεσης, ως κριτήριο της κατακύρωσης, μία προϋπόθεση σχετιζόμενη με την καταπολέμηση της ανεργίας,πό τον όρο της τήρησης των θεμελιωδών αρχών του κοινοτικού δικαίου και, ειδικότερα, την αρχή της αποφυγής μεροληπτικής συμπεριφοράς (σημείο 50 της απόφασης).

Δεδομένων των πορισμάτων της ανωτέρω απόφασης, τι στάση σκοπεύει να τηρήσει η Επιτροπή ως προς τις διαδικασίες που έχουν κινηθεί κατά ορισμένων δημόσιων αρχών; Θα ενσωματώσει η Επιτροπή τα πορίσματα αυτά στις νέες οδηγίες σχετικά με τις δημόσιες συμβάσεις που βρίσκονται στην φάση της έγκρισης από τα κοινοτικά θεσμικά όργανα, ώστε να διευκρινισθεί και το πνεύμα της ανωτέρω απόφασης;

(1) ΕΕ C 374 E της 28.12.2000, σελ. 164.

(2) ΕΕ L 199 της 9.8.1993, σελ. 54.

Απάντηση του κ. Bolkestein εξ ονόματος της Επιτροπής

(5 Μαρτίου 2001)

Το ζήτημα που θίγουν οι αξιότιμοι βουλευτές, και το οποίο έχει σχέση με τις συνέπειες της απόφασης του Ευρωπαϊκού Δικαστηρίου στηνπόθεση C-225/98 (Btiments scolaires Nord-Pas-de-Calais) όσον αφορά τη διαχείριση διαδικασιών για παράβαση και τις μελλοντικές οδηγίες για την ανάθεση δημόσιων συμβάσεων, παρουσιάζει περίπλοκες παραμέτρους.

Η Επιτροπή εξετάζει προς το παρόν την απόφαση αυτή και θα γνωστοποιήσει την ερμηνεία της σε ερμηνευτική ανακοίνωση σχετικά με τις δυνατότητες συνεκτίμησης κοινωνικών στόχων κατά την κατακύρωση δημόσιων συμβάσεων, η οποία θα εκδοθεί πριν από το τέλος του πρώτου εξαμήνου του 2001.

Με βάση την εν λόγω ανακοίνωση, η Επιτροπή θα αποφασίσει σχετικά με τη συνέχεια που θα δοθεί στις εκκρεμούσες διαδικασίες επί παραβάσει έναντι ορισμένων κρατών μελών.

Επίσης, με βάση την ανακοίνωση αυτή και τα πορίσματα των συζητήσεων στο Συμβούλιο και στο Ευρωπαϊκό Κοινοβούλιο σχετικά με την ανασύνταξη των οδηγιών για τις δημόσιες συμβάσεις, η Επιτροπή θα εξετάσει το ενδεχόμενοποβολής πρότασης για την ενσωμάτωση ρητής διάταξης στη νομοθεσία η οποία θα αποσαφηνίζει τη δυνατότητα συνεκτίμησης κοινωνικών κριτηρίων.